એક તવા પર 1થી 2 ચમચી તેલ નાંખો. નોનસ્ટિક યુઝ કરતા હોવ તો તેલ ફેલાવવાની જરૂર નથી. જો આમ કરશો તો ખીરુ બરાબર પથરાશે નહિ. ત્યાર બાદ તવા પર ઢોંસાનુ ખીરુ પાથરી ગોળાકાર કડછાથી તેને ગોળ આકારમાં ફેલાવી દો. ત્યાર પછી ઢોંસા પર થોડા તેલના ટીપા નાંખો. થોડી વાર માટે ઢોંસાને ઢાંકી દો. તેનો નીચેનો હિસ્સો બ્રાઉન થાય એટલે ઢોંસા ઉપર 1થી 2 ચમચી લાલ ચટણી પાથરી દો અને 2થી 3 ચમચા બટેટાનો મસાલો મૂકી દો. ત્યાર પછી ઢોંસાને ધીમેથી ઉખાડી, ફોલ્ડ કરીને ગરમાગરમ સર્વ કરો. તૈયાર છે તમારો મૈસૂલ મસાલા ઢોંસા.